# Amanida

Una amanida o ensalada és principalment un plat fred amb ingredients generalment crus, predominant les hortalisses barrejades, tallades en trossos i habitualment condimentades o adobades o trompades o amanides, fonamentalment amb sal, oli d'oliva i vinagre, que es pot prendre com a plat únic, abans o després del plat principal i fins i tot com a complement (per a picar). A la península Ibèrica les amanides més habituals duen enciam i tomàquet, o tomàquet i ceba. També és habitual la barreja dels tres ingredients. A vegades es mescla o substitueix l'enciam amb altres fulles verdes, com ara l'escarola, l'herba dels canonges, o fins i tot els espinacs tendres.
Quan s'augmenten els ingredients els més habituals solen ser les olives, la tonyina en conserva (escabetx, natural o en oli), ou dur, no és rar el cogombre, i àdhuc algunes puntes d'espàrrec, i l'amaniment descrit, generalment acompanyat d'alls picats. Acostuma a ser un plat fred, i en tot cas tebi o combinant una majoria d'ingredients freds amb algun de minoritari de tebi o de calent, però mai no és un plat calent en el seu conjunt.
La sal està associada amb l'amanida perquè les verdures es condimentaven amb salmorra (una solució de sal en aigua) o amaniments salats d'oli i vinagre durant l'època romana. A l'Antiga Roma les verdures amanides amb aigua salabrosa eren un plat popular.
També es coneix com a amanit, enciamada, enciam/encisam, trempat o adob.

## Etimologia

La paraula ensalada es documenta en l'Espill de Jaume Roig. Diferents fonts indiquen que deu provindre de l'italià insalata.

## Tipus d'amanides

| Amanida | Ingredients |
| Amanida alemanya | amanida de patates amb salsitxes de Frankfurt, tàperes, cogombrets, ceba tendra, tomàquets cherrys, olives negres i pebre |
| Ensalada italiana | |
| Enciam de caputxins | el feien els caputxins barrejant tota mena d'herbes comestibles, i era molt exquisit. |
| Amanida amb gambes | amanida feta amb tomàquet, pastanaga, carbassó, gambes, alvocat i pot portar remolatxa |
| Amanida amb soia | amanida feta amb soia, pastanagues, raves, alvocat, cilandre i pot portar ametlles, llavors i favetes |
| Amanida andalusa | amanida a base de ceba, tomàquet i pebrots |
| Amanida bella vista | amanida a base d'enciam, tonyina, pebrot, tomàquet, olives i ous |
| Amanida caprese | amanida feta a base de tomàquet, mozzarella i alfàbrega |
| Amanida catalana | amanida amb enciam, tomàquet, olives, de vegades altres hortalisses (pastanaga, ceba, pebrot) i fines rodanxes d'embotits del país (botifarres, pernil, fuet, etc.), amanida amb oli d'oliva, una mica de vinagre o suc de limona, sal i, si es vol, pebre negre |
| Amanida Cèsar | Aquesta amanida consta de fulles d'enciam amanides amb una maionesa. La maionesa es prepara amb un o dos rovells d'ou crus, all, mostassa, salsa anglesa, pasta d'anxoves, llimona i diversos ingredients depenent del lloc; i s'acompanya amb crostons de pa amb all. Ja al plat, se li afegeix formatge parmesà. Després se li poden afegir altres ingredients, potser el més freqüent sigui trossos de cansalada |
| Amanida d'alvocat | amanida feta a partir d'alvocat i tomàquet i que pot portar olives negres, anxoves o tonyina |
| Amanida d'arròs | |
| Amanida d'enciam i tomàquet | |
| Amanida d'endívies | |
| Amanida d'escarola amb romesco | |
| Amanida d'espàrrecs | |
| Amanida d'estiu | |
| Amanida d'orelles de mar | |
| Amanida de cogombres amb tonyina | |
| Amanida de cors de palmera | |
| Amanida de créixens | |
| Amanida de faves tendres amb menta | |
| Amanida de la casa | |
| Amanida de làban | |
| Amanida de llegums | |
| Amanida de llegums a l'andalusa | |
| Amanida de llenties | |
| Amanida de marisc | |
| Amanida de pasta tèbia | |
| Amanida de peix marinat | |
| Amanida de pernil d'ànec | |
| Amanida de peus de porc | |
| Amanida de pollastre | |
| Amanida de raïm amb formatge | |
| Amanida de tomàquet | |
| Amanida de tonyina | |
| Amanida del temps | |
| Amanida mixta | |
| Amanida tèbia | |
| Amanida tres delícies | |
| Amanida tropical | |
| Amanida verda | |
| Coleslaw | amanida americana composta de col crua |
| Crudités | amanida composta d'escalunya i pastanaga tallades en tires molt fines, enciam i pebrot, ceba, remolatxa, rave, etc., en rodanxes molt primes, condimentada amb salsa vinagreta |
| Empedrat | amanida freda de llegums |
| Ensalada niçarda | amanida composta d'enciam, api, olives, etc., amb anxoves, tonyina i sovint ou dur |
| Ensalada russa | En aquesta varietat d'amanida a base de patata i verduretes tallades en daus petits, els ingredients són barrejats amb maionesa espessa. És molt popular com a tapa als bars |
| Esqueixada | amanida feta amb bacallà o tonyina esqueixats, enciam, tomàquet, olives, etc |
| Fatuix | amanida elaborada amb hortalisses fresques, generalment tomàquet, enciam, cogombre i ceba, i amb trossos de pa de pita torrats o fregits, que es condimenta amb oli d'oliva, suc de llimona o vinagre, menta i julivert, típica del Pròxim Orient |
| Pipirrana | amanida andalusa feta amb tomàquet, ceba, ou dur i algun peix de carn atapeïda |
| Tabule | amanida feta amb búrgul o cuscús, tomàquet, ceba, julivert i menta, que s'amaneix amb oli d'oliva i suc de llimona, originària de Síria i el Líban |
| Xató | amanida típica del Penedès i el Garraf feta amb escarola, tonyina i bacallà dessalats i esqueixats, filets de seitó i olives negres i arbequines, que es menja adobada amb una salsa feta amb alls, nyores, ametlles torrades, oli, sal i vinagre |

## Vegeu també

* trempó
* Endívia

## Referències

* ↑ «ensalada». Diccionari normatiu valencià. Acadèmia Valenciana de la Llengua.
* ↑ «encisam (vegeu accepció 2)». Diccionari normatiu valencià. Acadèmia Valenciana de la Llengua.
* ↑ Gran diccionari de la llengua catalana, Enciclopèdia Catalana, en línia.
* ↑ «Etimologia : insalata;». [Consulta: 8 gener 2025].
* ↑ «Definition of SALAD» (en anglès), 07-01-2025. [Consulta: 8 gener 2025].
* ↑ «SALADE : Définition de SALADE». [Consulta: 8 gener 2025].
* ↑ català, La web de les receptes en. «Amanida alemanya | Recepta de cuina de Àngels Fernández Guillén - RECEPTES.CAT». [Consulta: 10 desembre 2023].
* ↑ «Amanida de gambes». [Consulta: 10 desembre 2023].
* ↑ Picanyol, per Marc. «Amanida amb brots de soja - Booonissim», 06-04-2021. [Consulta: 10 desembre 2023].
* ↑ «AMANIDA ANDALUSA (PIRIÑACA)» (en castellà). [Consulta: 10 desembre 2023].
* ↑ «Amanida Caprese - La recepta original», 19-08-2020. [Consulta: 10 desembre 2023].
* ↑ català, La web de les receptes en. «Amanida d'alvocat | Recepta de cuina de Enriqueta Ribalta Segarra - RECEPTES.CAT». [Consulta: 10 desembre 2023].